Hei, denne artikkelen er over ett år gammel og kan inneholde utdatert informasjon

(Dagbladet): I mai i fjor skrev Dagbladet om den norske elitesoldaten «Mike», som slåss for å utrydde terroristene i Den islamske stat (IS).

Nå har han publisert en ny video tatt under kamper på fronten i Nord-Irak.

Kjemper mot IS «Mike» jobbet som elitesoldat i Telemark Bataljon.

Da han så at det ikke ble reagert militært mot de islamske terroristene fra den vestlige verden, sa han opp jobben i Forsvaret.

30-åringen reiste på egen hånd til Nord-Irak og meldte seg frivillig, og i dag er han i den kurdiske Peshmerga-militsen.

Noen få mil fra IS' hovedkvarter i Irak - storbyen Mosul - holder «Mike» og Duhok Anti Terror Unit til. Bare noen få hundre meter fra stillingen, har terrorgruppa kontroll.

Blodige kamper Før jul var den norske soldaten med og befridde den yezidiske byen Sinjar, hvor IS hadde terrorisert befolkningen.

I januar kjempet «Mike» sammen med den kurdiske militsen Peshmerga for å jage terrorgruppa ut av storbyen Mosul i Nord-Irak.

De siste dagene har kampene rast ved fronten i Nord-Irak. Islamistene som er på vikende front, forsøker å slå tilbake.

• Se videoen øverst i saken (NB: Sterke scener).

- Beinhardt - De angrep oss med selvmordsbombere og selvmords-kjøretøy. De klarte å bryte igjennom, og inntok i vel et døgn den lille kristne byen Teleskuf. Før vi fikk jaget dem, forteller den norske elitesoldaten til Dagbladet.

«Mike» beskriver kampene som beinharde. I perioder haglet det med granater og raketter - det ble også brukt klorgass.

Flere hundre IS-terrorister lå igjen døde på slagmarken.

Les mer om nordmannens kamp i Dagbladet Pluss (krever innlogging).